**Német nyelv**

**Osztályozóvizsga a 8 évfolyamos gimnáziumi képzés 9. évfolyamán**

A 9. évfolyamon, a tanórákon történő haladás a Welttour Deutsch 1. tankönyv és munkafüzet második felének alapján valósul meg. A részletezett tananyagot a helyi tanterv tartalmazza, de mindenképpen **szükséges a szaktanárral való egyeztetés** az osztályozó- illetve javítóvizsgára készülés előtt

Az osztályozóvizsga írásbeli követelménye, egy minimum 60 perces, az adott tanév nyelvtani, illetve lexikai anyaga alapján összeállított feladatlap (olvasott szöveg értése, nyelvtani teszt, íráskészség). A szóbeli vizsga témáit az évfolyamon átvett leckék adják.

A diák megérti és használja a gyakoribb mindennapi kifejezéseket és fordulatokat, amelyeknek célja a mindennapi szükségletek konkrét kielégítése. Meg tud válaszolni, és fel tud tenni olyan kérdéseket, amelyek személyes jellegűek (pl.: hogy hol lakik), amelyek az őt közvetlenül érintő területekhez kapcsolódnak (pl. nagyon alapvető személyes és családdal kapcsolatos információk, vásárlás, helyismeret, állás). Képes egyszerű interakcióra, amennyiben a másik személy lassan és világosan beszél, és segítőkész. Képes minta alapján néhány műfajban egyszerű és rövid, tényközlő szövegeket írni őt érdeklő, ismert témákról. (A1+)

A javítóvizsga irányadó tananyaga ugyanez, de szükséges a szaktanárral való egyeztetés.

Az osztályozóvizsgák írásbeli feladatlapjai képzéstípusonként változóak, azok tananyaga a helyi tantervben van részletezve. A feladatlapok javítását a tanuló aktuális szaktanára végzi.

Az írásbeli vizsgarész értékelése megegyezik az érettségi vizsga értékelésével: 0-24% = elégtelen, 25%-39% = elégséges, 40%-59% = közepes, 60%-79% = jó, 80%- 100% = jeles. A végleges vizsgaeredmény az írásbeli és szóbeli vizsga osztályzatának átlageredménye. A vizsgázónak minden vizsgarészből legalább 12%-ot kell teljesítenie.

Egy napon maximum két írásbeli osztályozóvizsga szervezhető, előre meghatározott időpontban. A szóbeli vizsgák is tanórán kívül előre megjelölt nap délutánján zajlanak. Ha a tanuló neki fel nem róható okból nem tud akár az írásbeli, akár a szóbeli vizsgán részt venni, lehetősége van az iskola által kijelölt nap délutánján az írásbeli, illetve egy másik nap délutánján a szóbeli pótlóvizsgán részt venni.

**Az osztályozóvizsga a tanulmányok ideje alatt nem ismételhető.** A sikeres osztályozóvizsga **nem mentesíti** a tanulót a tanórák látogatása alól.

Egyéni tanrendes tanuló esetében a félévi és az év végi osztályzatot osztályozóvizsgán kell megszereznie.

Osztályozóvizsgára kötelesek jelentkezni azon tanulók is, akik előrehozott érettségit kívánnak tenni német nyelvből. Azoknak a tanulóknak javasolt az előrehozott érettségi vizsga német nyelvből, akik rendelkeznek B2 komplex nyelvvizsgával, vagy felkészültségük és tudásuk megvan ahhoz, hogy sikeres B2 komplex nyelvvizsgát tegyenek. Ezen szándékukat szaktanáruknak kötelesek jelezni, hogy a szükséges tájékoztatást megkaphassák és legyen idejük a megfelelő felkészülésre.

Az osztályozóvizsgára való jelentkezést a tanulóknak be kell nyújtani az iskola igazgatójának, amit a szülő aláírásával erősít meg.

|  |  |
| --- | --- |
| **Nyelvi funkciók a német mint második idegen nyelvre a 9. évfolyamon** | |
| **Kommunikációs szándék** | **Nyelvi kifejezések, példák** |
| Köszönés, elköszönés értelmezése és kifejezése | Hallo! Grüß dich! Auf Wiedersehen! Tschüss! Morgen! Schönen Tag noch! Gelobt sei Jesus Christus! Guten Morgen/Abend!! Gute Nacht! Grüß Gott! |
| Köszönet kifejezése és köszönetre történő reakció megfogalmazása | Danke! Danke schön! Bitte! Bitte schön!  Nett von dir. Gern geschehen. *Vielen Dank! Ich danke dir! Macht* *nichts!* |
| Megszólítás kifejezése | Mutter/Vater!, Frau Müller!, Herr Schwarz!, Entschuldigung, … … *Entschuldigen Sie bitte!* |
| Bemutatkozás megfogalmazása | Das ist Hans. Ich bin Petra. Das ist meine Freundin, Hanna. Ich heiße Peter. Mein Name ist Martin. *Ich möchte mich vorstellen, ich heiße…* |
| Információkérés, információadás | Wie alt bist du? Ich bin 14. Wo wohnst du? Ich wohne in …. Woher kommst du? Ich komme aus ….  *Wie ist dein Zimmer? Mein Zimmer ist gemütlich. Wohin fährst du in den Ferien? Ich fahre ans Meer.* |
| Érdeklődés hogylét iránt és arra reagálás | Wie geht’s? Danke, gut. Und dir?  *Wie geht es dir? Danke, mir geht es prima.* |
| Bocsánatkérés értelmezése és annak kifejezése és az arra történő reakció megfogalmazása. | Entschuldigung! Kein Problem! *Macht nichts!*  *Entschuldigen Sie bitte! Verzeihung!* |
| Jókívánságok kifejezése és azokra történő reakció megfogalmazása. | Herzlichen Glückwunsch zum…! Danke. Alles Gute zum…!  *Gute Besserung! Viel Spaß!* |
| Főbb ünnepekhez kapcsolódó szófordulatok | Fröhliche Weihnachten. Frohes Neujahr!  *Frohe Ostern! Guten Rutsch ins Neujahr!* |
| Megszólítás és elköszönés kifejezése írott, személyes szövegekben (pl.: baráti levél, e-mail). | Hallo Anna, Liebe Anna, Lieber Peter,  Tschüss, *Viele Grüße,* |
| Véleménykérés és arra reagálás | Magst du Mathe? Ja.  *Wie findest du Deutsch? Das finde ich schwer.*  *Wie gefällt dir das Buch? Es gefällt mir ganz gut.* |
| Tetszés, nemtetszés kifejezése | Das ist (nicht) gut.  Das finde ich (nicht) toll*. Das gefällt mir (nicht).* |
| Dolgok, személyek megnevezése,  rövid/egyszerű jellemzése. | Das ist mein Bruder.… Meine Mutter ist schön.  *Ich finde meinen Freund intelligent.* |
| Igenlő vagy nemleges válasz kifejezése | ja, nein, nicht, doch  Ich habe keine Zeit.  Doch, ich mag Deutsch. |
| Tudás, nem tudás kifejezése | Ich weiß (nicht). *Keine Ahnung!* |
| Nem értés megfogalmazása | Ich verstehe das nicht. *Leider verstehe ich das absolut nicht.* |
| Visszakérdezés kifejezése nem értés esetén | Wie bitte?  *Könnten Sie das bitte wiederholen?* |
| Alapvető érzések kifejezése | Ich bin froh/traurig. *Ich fühle mich ausgezeichnet.* |
| Betűzés kérésének kifejezése, betűzés | Buchstabieren Sie, bitte! *Könnten Sie das bitte buchstabieren?*  A, wie Anna. |
| Utasítások értelmezése és az azokra történő reakció kifejezése. | Lies den Text! Komm an die Tafel!  *Kannst du bitte an die Tafel kommen?* |
| Akarat, kívánság kifejezése. | Ich möchte … *Ich will/ hätte gern…* |
| Bánat, bosszúság kifejezése. | Schade! *Das ist schlimm.* |
| Öröm kifejezése | Das freut mich. *Ich freue mich über das Geschenk.* |
| Elégedettség, elégedetlenség kifejezése. | Es ist prima. Es ist nicht gut. Schade!  *Ich bin (un)zufrieden.* |
| Elismerés és dicséret kifejezése. | Das ist toll. Das finde ich schön. *Gut gemacht.* |
| Ítélet, kritika kifejezése. | Das ist (nicht) richtig/ *wahr. Schlecht gemacht.* |
| Felkérés lassúbb, hangosabb beszédre. | Kannst du bitte laut*er*/langsam*er* sprechen? |
| Sajnálat kifejezése. | Es tut mir *wirklich* Leid! |
| Meghívás és az arra történő reakció kifejezése. | Kommst du *mit*? Ja, gerne. Nein, leider nicht.  *Geht nicht/ ich kann leider nicht.* |
| Javaslat és arra reagálás | Möchtest du einen Tee? Ja, gerne!  *Gehen wir heute ins Kino? Gute Idee!*  *Hast du Lust, ins Kino zu gehen? Ausgeschlossen.* |
| Kérés és az arra történő reakció kifejezése. | Einen Tee, bitte! Ich möchte…  *Kannst du mir helfen?*  Bitte schön. Ja, natürlich.  *Was kann ich für dich tun?* |
| Kínálás és az arra történő reakció kifejezése. | Noch ein Stück Kuchen? Ja, bitte. Nein, danke.  Möchtest du eine Tasse Tee trinken?  *Nein, Tee trinke ich nie.* |
| Valaki igazának az elismerése és el nem ismerése. | *Da* hast du *völlig* (nicht) Recht! |
| Egyetértés, egyet nem értés kifejezése. | Ja, das stimmt! Das stimmt aber nicht!  *Einverstanden! Das sehe ich anders. Das finde ich nicht so.* |

|  |  |  |
| --- | --- | --- |
| **Nyelvi elemek, struktúrák a német, mint második idegen nyelvre a 9. évfolyamon** | | |
| **Fogalomkörök** | **Fogalomkörök nyelvi kifejezése** | |
| Cselekvés, történés, létezés kifejezése jelen időben | Präsens, Konjugation (regelmäßige Verben, *unregelmäßige Verben mit Vokalwechsel*), das Verb “sein”, *trennbare Verben* | Ich wohne in Ungarn.  Ich bin 14 Jahre alt. Es gibt ein Museum in der Stadt.  *Er isst zu Mittag. Du schläfst spät ein.* |
| Birtoklás kifejezése | das Verb “haben”  Possesivpronomen: mein/meine  das Verb “gehören”  *Possesivpronomina* | Hast du Geschwister?  Ja, ich habe einen Bruder.  Das ist meine Familie.  Das Fahrrad gehört mir.  *Wie sind eure Lehrer?*  *Unsere Lehrer sind sehr tolerant.* |
| Felszólító mód kifejezése | Imperativ (Umschreibung, 3. Person im Plural)  *Imperativ (2. Person im Singular und Plural)* | Lesen Sie den Text! Übersetzen Sie die Sätze!  *Steh auf! Setzt euch!* |
| Mennyiségi viszonyok | Ordinalzahlen, Kardinalzahlen  bestimmte, unbestimmte Mengeangaben | eins, zwei..., erste, zweite  ein Stück Kuchen, Ich lerne viel, ich habe wenig Zeit. |
| Térbeli viszonyok | Ortbestimmung, Richtungen,  Präpositionen  *Wechselpräpositionen* | hier, dort, rechts, links, *oben, unten*  nach Budapest, in Eger, aus Ungarn,  *Ich gehe in das Geschäft. Ich kaufe in dem Geschäft ein.* |
| Időbeli viszonyok | Häufigkeit  Zeitpunkt | Wie oft? immer, oft, nie, *selten, manchmal, einmal*  Ich spiele oft Fußball.  *Manchmal sehe ich fern.*  Wann? am Freitag, am Wochenende, heute, *im Sommer, diese Woche, nächste Woche*  Am Freitag habe ich 6 Stunden.  *Diese Woche habe ich Geburtstag.* |
| Szövegösszetartó eszközök | Konjunktionen,  Pronominaladverbien  Pronomen | und, sondern, oder, denn, aber,  daran, damit  *deshalb, dann*  *Ich stehe auf, dann gehe ich ins Bad.*  das, ich, ihn, man, *mich, mir, mein, dieser*  Man singt gern.  *Kannst du mir helfen?* |
| Kérdőmondatok, kérdőszavak | W-Fragen, Fragewörter: wer? wen? was? wo? wie? *wohin?*  Fragesätze ohne Fragewörter | Wie heißt du? Wo wohnst du?  *Wohin fährst du im Sommer?*  Bist du Anna? Wohnst du in München? |
| Modalitás | möchte  *Modalverben: mögen, können, müssen* | Ich möchte ein Eis.  *Ich mag tanzen. Ich kann singen. Kannst du Rad fahren? Magst du tanzen?* |
| Esetviszonyok | Nominativ, Akkusativ, *Dativ* | Er schreibt die Wörter.  Grete fragt uns, nicht ihn.  *Es geht mir gut.*  *Das Café steht in der Fußgängerzone.* |

**Szóbeli témák a 8 évfolyamos képzésben**

**9. évfolyam**

1. Über mich
2. Meine Familie
3. Unsere Schule
4. Mein Tagesablauf
5. Hobby
6. Essgewohnheiten
7. Gesund leben
8. Unsere Wohnung
9. Sommerferien